హైదరాబాద్ (ఆంధ్రజ్యోతి బిజినెస్): ఎగ్జిబిషన్, కాన్ఫరెన్స్తో కూడిన అగ్రిటెక్స్ హైదరాబాద్లోని హైటెక్స్ గ్రౌండ్స్లో గురువారంనాడు ప్రారంభంకానుంది. ఈ నెల 9వ తేదీ వరకు జరగనున్న అగ్రిటెక్స్ను తెలంగాణ ప్రభుత్వ సహకారంతో కేన్స్ ఎగ్జిబిషన్స్ నిర్వహించనుంది. వ్యవసాయం, హార్టీకల్చర్, డెయిరీ, ఫుడ్ప్రాసెసింగ్, అక్వాకల్చర్లోని కొత్త ధోరణులు, అందుబాటులోకి వచ్చిన నూతన విధానాలను గురించి రైతులకు తెలియజేయడానికి ఈ ఎగ్జిబిషన్ ఎంతగానో దోహదపడుతుందని కేన్స్ ఎగ్జిబిషన్ డైరెక్టర్  ప్రేమా జిల్బెర్మన్ బుధవారంనాడిక్కడ విలేకరుల సమావేశంలో తెలిపారు. యుకె, ఇటలీ, జపాన్, సిప్రస్ దేశాల నుంచి కంపెనీలు ఇందులో పాల్గొంటాయని చెప్పారు. ఈసారి దాదాపు 30 స్టార్టప్ కంపెనీలు కూడా ఈ ప్రదర్శనలో పాల్గొంటున్నాయని ఆమె తెలిపారు. యుకె, ఇటలీలోని పరిశ్రమ, పరిశోధనా ఇనిస్టిట్యూషన్లకు చెందిన ప్రముఖులు సదస్సుల్లో భాగంగా వివిధ అంశాల గురించి తెలియజేస్తారని చెప్పారు.
hyderabad (aandhrajyoti bijines): egjibission, conferensto kuudina agritex hyderabadloni hytex groundslo guruvaaramnaadu praarambhankaanundi. ee nela 9va tedee varaku jaraganunna agritexnu telamgaana prabhutva sahakaaramtho canes egjibisions nirvahinchanundi. vyavasaayam, hartikalchar, dairy, fudprassing, akvaakalcharloni kotta dhoranulu, andubaatuloki vachina noothana vidhaanaalanu gurinchi raitulaku teliyajeyadaaniki ee egjibission entagaano dohadapadutundani canes egjibission director  prema jilberman budhavaaramnaadikkada vilekarula samavesamlo telipaaru. yuke, italy, japan, siprus deshaala nunchi companylu indulo palgontayani cheppaaru. eesaari daadaapu 30 startop companylu kuudaa ee pradarsanalo paalgontunnaayani aame telipaaru. yuke, italeelooni parisrama, parisodhanaa inistitutionlaku chendina pramukhulu sadassullo bhagamga vividha amsaala gurinchi teliyajestaarani cheppaaru.